Birmo: manifestacioj kontraŭ la milita puĉo
#000001
Bildo: manifestacianto signas per siaj tri fingroj, simbolo de la opozicio al la puĉo, dum manifestacio en Nepjido la 8an de februaro 2021.
#000002
Portretoj de Aung San Suu Kyi, ruĝaj t-ĉemizoj kun la koloroj de ŝia partio... la protestado ne malfortiĝas en Birmo. Miloj da birmanoj denove surstratiĝis dimanĉon en Ranguno, decidemaj ne toleri la militan puĉon, kiu renversis Aung San Suu Kyi komence de la pasinta semajno.
#000003
Miloj da defendantoj de la demokratio defias la cenzuron de Interreto kaj la arestadojn, por kontesti la trudiĝon de la armeo, kiu pravigas sian puĉon aludante pri «fraŭdoj» dum la deputitaj balotoj, ĝuste gajnita de la partio de Aung San Suu Kyi.
#000004
Sed inter tiuj manifestaciantoj, neniu kredas tion. Fakte, la generaloj ĉefe timas malkreskon de sia influpovo post la venko de Aung San Suu Kyi, kiu plu estas rigardata ĉi tie kiel patrino de la patrio, kaj kiu povus modifi la Konstitucion, kiu restas tre favora al la armeo.
#000005
«Mi decidas rezisti al la milita diktaturo en 2021 por ne vivi same kiel en 1988», eksplikas Honey Oo, studentino pri geologio. «Ni decidis, ke ni batalos ĝis la venko por nia generacio, por la demokratio», deklaras Ye Kyaw, studento pri ekonomiko.
#000006
Arestita, ĉar ŝi malobservis neklaran komercan regulon, Aung San Suu Kyi ŝajne estas hejmarestita sed en bonstata sano.
#000007
Laŭ la asocio pri helpo al la politikaj malliberuloj, pli ol 160 personoj estis arestitaj. Ekonomia konsilisto de Aung San Suu Kyi, je aŭstralia nacieco, estis retenita en sia hotelo.
#000008
Dum tiu tempo, la Interreta aliro plu estas perturbata. Laŭ la speciala raportisto de UN pri la homaj rajtoj en Birmo, la celo de la armeo klaras: «paralizi la protestadon» kaj «lasi la eksteran mondon en nescio».
#000009
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000010
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000012